Dette dokument er et dokumentationsredskab, og institutionerne påtager sig intet ansvar herfor
"BRÅDETS DIREKTIV
af 26. juni 1991
om dyresundhedsmæssige betingelser for handel inden for Fællesskabet med fersk fjerkrækød og for
indførsel heraf fra tredjelande
(91/494/EØF)
(EFT L 268 af 24.9.1991, s. 35)
Ændret ved:
Tidende
nr. Side dato
"M1 Rådets direktiv 92/116/EØF af 17. december 1992 L 62 1 15.3.1993
"M2 Rådets direktiv 93/121/EF af 22. december 1993 L 340 39 31.12.1993
"M3 Rådets direktiv 1999/89/EF af 15. november 1999 L 300 17 23.11.19991991L0494 — DA — 23.11.1999 — 003.001 — 1
RÅDETS DIREKTIV
af 26. juni 1991
om dyresundhedsmæssige betingelser for handel inden for Fælles-
skabet med fersk fjerkrækød og for indførsel heraf fra tredjelande
(91/494/EØF)
RÅDET FOR DE EUROPÆISKE FÆLLESSKABER HAR —
under henvisning til Traktaten om Oprettelse af Det Europæiske
Økonomiske Fællesskab, særlig artikel 43,
under henvisning til forslag fra Kommissionen (1),
under henvisning til udtalelse fra Europa-Parlamentet (2),
under henvisning til udtalelse fra Det Økonomiske og Sociale Udvalg (3),
og
ud fra følgende betragtninger:
Fjerkrækød er opført på listen over varer i Traktatens bilag II;
fjerkræopdræt udgør en integrerende del af landbrugets aktiviteter, og
det er en indkomstkilde for en del af landbrugsbefolkningen;
de forskelle, der findes medlemsstaterne imellem, bør fjernes, ved at der
fastsættes dyresundhedsmæssige betingelser for handelen inden for
Fællesskabet med fersk fjerkrækød for at sikre en rationel udvikling af
fjerkræproduktionen og øge produktiviteten inden for denne sektor ved at
fremme handelen inden for Fællesskabet med henblik på gennemførelsen
af det indre marked;
for navnlig at få bedre kendskab til sundhedstilstanden hos det fjerkræ,
hvorfra det ferske kød hidrører, som skal sendes til en anden
medlemsstat, bør det foreskrives, at dette fjerkræ skal være blevet
opdrættet på Fællesskabets område eller indført fra tredjelande i
overensstemmelse med kapitel III i Rådets direktiv 90/539/EØF af 15.
oktober 1990 om dyresundhedsmæssige betingelser for samhandelen
inden for Fællesskabet med fjerkræ og rugeæg samt for indførsel heraf
fra tredjelande (4);
for at undgå spredning af epizootier gennem fersk kød bør fersk kød
udelukkes fra samhandelen inden for Fællesskabet, når det stammer fra
en bedrift eller et område, som ifølge fællesskabsreglerne er omfattet af
dyresundhedsmæssige forbudsforanstaltninger, eller fra et område, hvor
der forekommer tilfælde af fjerkræinfluenza eller Newcastle disease;
der bør drages omsorg for, at fersk fjerkrækød, som ikke opfylder
fællesskabsreglerne, ikke mærkes som omhandlet i Rådets direktiv
71/118/EØF af 15. februar 1971 om sundhedsmæssige problemer i
forbindelse med handel med fersk fjerkrækød (5), senest ændret ved
direktiv 90/484/EØF (6); dette kød kan dog anvendes til andre formål, når
det er blevet behandlet således, at sygdomskimene er dræbt, og det kan
forsynes med et særligt mærke, som angiver dette;
med hensyn til organisering og opfølgning af den kontrol, som
bestemmelsesmedlemsstaten skal foretage, og de beskyttelsesforanstalt-
ninger, der skal iværksættes, henvises der til de almindelige bestemmel-
ser i Rådets direktiv 89/662/EØF af 11. december 1989 om veterinær-
kontrol i samhandelen i Fællesskabet med henblik på gennemførelse af
det indre marked (7);!B
(1) EFT nr. C 327 af 30. 12. 1989, s. 72.
(2) EFT nr. C 183 af 15. 7. 1991.
(3) EFT nr. C 124 af 21. 5. 1990, s. 12.
(4) EFT nr. L 303 af 31. 10. 1990, s. 6.
(5) EFT nr. L 55 af 8. 3. 1971, s. 23.
(6) EFT nr. L 267 af 29. 9. 1990, s. 45.
(7) EFT nr. L 395 af 31. 12. 1989, s. 13.1991L0494 — DA — 23.11.1999 — 003.001 — 2
der bør fastsættes mulighed for, at Kommissionen kan føre kontrol;
med henblik på en harmonisk udvikling af handelen inden for
Fællesskabet bør der fastsættes en fællesskabsordning for indførsel fra
tredjelande;
fastsættelsen af nævnte fællesskabsordning forudsætter navnlig, at der
udarbejdes en liste over tredjelande eller dele af tredjelande, hvorfra der
må indføres fersk fjerkrækød, og at der er pligt til at forelægge et
certifikat;
det bør pålægges Kommissionens veterinærsagkyndige at kontrollere, at
fællesskabsreglerne overholdes i de enkelte tredjelande;
de generelle regler og principper for kontrol med fersk fjerkrækød
fastlægges senere som led i de foranstaltning, der skal træffes for at
gennemføre det indre marked;
direktiv 90/539/EØF bør ændres for at tage hensyn til indholdet af
nærværende direktiv, navnlig med henblik på at sikre parallelisme med
hensyn til den dato, på hvilken medlemsstaterne skal efterkomme de nye
sanitære bestemmelser;
dette direktivs bestemmelser bør tages op til fornyet overvejelse i
forbindelse med den endelige gennemførelse af det indre marked;
der bør fastsættes en procedure, der indebærer et nært samarbejde
mellem medlemsstaterne og Kommissionen i Den Stående Veterinær-
komité;
der bør fastsættes en frist til gennemførelse af harmoniserede for-
anstaltninger til bekæmpelse af Newcastle disease —
UDSTEDT FØLGENDE DIREKTIV:
KAPITEL I
Almindelige bestemmelser
Artikel 1
I dette direktiv fastsættes dyresundhedsmæssige betingelser for handel
inden for Fællesskabet med fersk fjerkrækød og for indførsel heraf fra
tredjelande.
Artikel 2
Ved anvendelsen af dette direktiv gælder de definitioner, navnlig
vedrørende fjerkræ, der findes i artikel 2 i direktiv 90/539/EØF.
Endvidere forstås ved:a) kød: alle de dele af det i artikel 1 omhandlede fjerkræ, som er egnet
til menneskeføde
b) fersk kød: alt kød, herunder kød, der er vakuumpakket eller pakket i
kontrolleret atmosfære, og som med undtagelse af kuldebehandling
ikke har været underkastet nogen behandling for at sikre holdbar-
heden.!B1991L0494 — DA — 23.11.1999 — 003.001 — 3
KAPITEL II
Regler for handelen inden for Fællesskabet
Artikel 3
A. Fersk kød skal for at kunne indgå i handelen inden for Fællesskabet
hidrøre fra fjerkræ, der
1) siden udklækningen har opholdt sig på EF’ s område eller er
indført fra tredjelande i henhold til kapitel III i direktiv
90/539/EØF;
2) kommer fra en bedrift:
— som ikke er omfattet af dyresundhedsmæssige foranstalt-
ninger vedrørende en fjerkræsygdom
— som ikke ligger i et område, der af hensyn til dyresundheden
er underlagt restriktioner, der indbefatter kontrol af fjer-
krækød i overensstemmelse med EF-retsforskrifterne, som
følge af udbrud af en sygdom, som kan ramme fjerkræ;
3) under transporten til slagteriet ikke har været i kontakt med
fjerkræ, som er smittet med fjerkræinfluenza eller Newcastle
disease; transport til slagteriet er forbudt gennem et område, der
er erklæret ramt af fjerkræinfluenza eller Newcastle disease,
medmindre den foregår gennem dette område ad en hovedfærd-
selsåre eller pr. bane ad en hovedlinje;
4) hidrører fra slagterier, hvor der ved slagtningen ikke er
konstateret noget tilfælde af fjerkræinfluenza eller Newcastle
disease.
Fersk kød, der på slagterier, opskæringsvirksomheder, i kølehuse
eller under transport mistænkes for at være inficeret, skal
udelukkes fra samhandelen;
5) er forsynet med et mærke i henhold til artikel 4 og 5.
B. Dette kapitel berører ikke nationale bestemmelser om kød,
— der findes i rejsendes personlige bagage, og som er beregnet til
deres eget forbrug
— der er indeholdt i mindre forsendelser af kød til enkeltpersoner,
når det drejer sig om forsendelser, som ikke er af erhvervs-
mæssig karakter
— der befinder sig som proviant til personale og passagerer om
bord på transportmidler, som anvendes på internationale ruter.
Artikel 4
Fersk fjerkrækød, der er omfattet af dette direktiv, skal være forsynet med
det sundhedsmærke, der omhandles i artikel 3, stk. 1, afsnit A, litra e), i
direktiv 71/118/EØF, såfremt det opfylder kravene i artikel 3, afsnit A, i
nærværende direktiv, og hidrører fra dyr, der er slagtet efter de i direktiv
71/118/EØF fastsatte hygiejnebestemmelser.
Artikel 5
1. Fersk fjerkrækød, der ikke opfylder bestemmelserne i artikel 3, afsnit
A, nr. 2) og 3), og nr. 4), første afsnit, kan uanset artikel 4, og når det ikke
er bestemt til handel med fersk kød inden for Fællesskabet, mærkes i!B
!M3
!B
!M2
!B
!M3
!B1991L0494 — DA — 23.11.1999 — 003.001 — 4
overensstemmelse med artikel 3, stk. 1, afsnit A, litra e), i direktiv
71/118/EØF, hvis det pågældende mærke straks
a) overstemples således, at sundhedsmærket, jf. direktiv 71/118/EØF,
bilag I, kapitel X, punkt 44.1, litra a) og b), dækkes af et retvinklet
kryds, der er anbragt på skrå, således at midtpunktet befinder sig i
midten af mærket, og oplysningerne på dette kan læses
b) erstattes af et særligt enkeltmærke, der består af sundhedsmærket i
direktiv 71/118/EØF, bilag I, kapitel X, punkt 44, litra a) og b),
overstemplet i overensstemmelse med litra a) i nærværende stykke.
Kapitel X, punkt 43, i bilag I til direktiv 71/118/EØF gælder tilsvarende
for besiddelse og anvendelse af mærkningsudstyret.
2. Det i stk. 1 omhandlede kød skal behandles, opskæres, transporteres
og oplagres særskilt eller på andre tidspunkter end fjerkrækød, der er
bestemt til handel med fersk fjerkrækød inden for Fællesskabet, og skal
anvendes på en sådan måde, at det ikke indgår i kødprodukter, som er
bestemt til handel inden for Fællesskabet, medmindre de er blevet
behandlet i overensstemmelse med artikel 4, stk. 1, i direktiv
80/215/EØF (1), senest ændret ved direktiv 89/662/EØF.
3. Som undtagelse fra stk. 1 og 2 kan fersk fjerkrækød i tilfælde af en
epizooti af Newcastle disease i overensstemmelse med artikel 3, stk. 1,
afsnit A, litra e), i direktiv 71/118/EØF mærkes med det sundhedsmærke,
der er defineret i bilag I, kapitel X, punkt 44, litra a) og b), i direktiv
71/118/EØF, såfremt kødet hidrører fra fjerkræ:
a) der kommer fra en bedrift, som er beliggende i den del af et
overvågningsområde, der ligger uden for iagttagelsesdistriktet, jf.
artikel 9, stk. 1, i direktiv 92/66/EØF , og som ifølge den
epidemiologiske undersøgelse ikke har været i kontakt med nogen
smittet bedrift
b) der kommer fra en flok, hvor der fem dage før afsendelsen foretages
en virologisk undersøgelse med negativt resultat af et repræsentantivt
udsnit af flokken; stikprøveudtagningen skal foretages af en dyrlæge,
der er udpeget af de kompetente myndigheder
c) der kommer fra en bedrift, hvor der efter en klinisk undersøgelse
foretaget af en dyrlæge, der er udpeget af de komptente
myndigheder, ikke er konstateret nogen kliniske eller andre
symptomer, som kunne tyde på Newcastle disease; undersøgelsen
skal være foretaget i løbet af de sidste 24 timer inden afsendelsen af
fjerkræet
d) der er transporteret direkte fra oprindelsesbedriften til slagteriet, jf.
dog artikel 3, afsnit A, nr. 3; de anvendte transportmidler skal
forsegles af embedsdyrlægen og skal rengøres og desinficeres før og
efter hver transport
e) der bliver undersøgt på slagteriet før eller efter slagtningen med
henblik på at konstatere eventuelle symptomer på Newcastle disease.
Medlemsstater, der benytter sig af forestående bestemmelser, underretter
de øvrige medlemsstater og Kommissionen i Den Stående Veterinær-
komité om de foranstaltninger, som de træffer på dette område.
De generelle kriterier for stikprøveudtagningen, stikprøvefrekvensen
samt de eventuelle nærmere bestemmelser til gennemførelse af litra a),
b) og c), fastsættes efter fremgangsmåden i artikel 17, efter udtalelse fra
Den Videnskabelige Veterinærkomité og før den 1. januar 1995.
4. Kommissionen forelægger inden den 1. januar 1998 Rådet en rapport
om de erfaringer, der er gjort siden iværksættelsen af foranstående
bestemmelser, tillige med eventuelle forslag, som Rådet træffer afgørelse
om med kvalificeret flertal.!B
(1) EFT nr. L 47 af 21. 2. 1980, s. 4.!M21991L0494 — DA — 23.11.1999 — 003.001 — 5
Artikel 6
Direktiv 89/662/EØF gælder navnlig med hensyn til tilrettelæggelse og
opfølgning af den kontrol, som bestemmelsesmedlemsstaten skal
foretage, og de beskyttelsesforanstaltninger, der skal iværksættes.
Artikel 7
Kommissionens veterinærsagkyndige kan i samarbejde med de kompe-
tente nationale myndigheder gennemføre kontrol på stedet, når det er
nødvendigt for en ensartet anvendelse af dette direktiv. Kommissionen
underretter medlemsstaterne om resultatet af kontrollen.
Den medlemsstat, på hvis område der gennemføres kontrol, yder de
sagkyndige al den hjælp, der er nødvendig for gennemførelse af deres
opgave.
Gennemførelsesbestemmelserne til denne artikel fastsættes efter frem-
gangsmåden i artikel 18. Efter samme fremgangsmåde fastsættes de
regler, der skal følges ved de i nærværende artikel omhandlede
kontrolbesøg.
KAPITEL III
Regler for indførsel fra tredjelande
Artikel 8
1. Fersk fjerkrækød, der indføres til Fællesskabet, skal opfylde
betingelserne i artikel 9 til 12.
2. Dette kapitel gælder dog ikke for:
a) fjerkrækød i rejsendes personlige bagage, som er bestemt til eget
forbrug, såfremt den medførte mængde ikke overstiger 1 kg pr.
person, og såfremt kødet eller kødprodukterne er indført fra et
tredjeland eller en del af et tredjeland, der er opført på den i
overensstemmelse med artikel 9 opstillede liste, og hvorfra indførsel
ikke er forbudt i henhold til artikel 14
b) fjerkrækød, der i småpakker sendes til privatpersoner, såfremt det
drejer sig om indførsel af ikke-kommerciel karakter, og den
fremsendte mængde ikke overstiger 1 kg, samt at kødet eller
kødprodukterne er indført fra et tredjeland eller en del af et
tredjeland, der er opført på den i overensstemmelse med artikel 9
opstillede liste, og fra hvilket indførsel ikke er forbudt i henhold til
artikel 14
c) fjerkrækød, der til forplejning af besætning og passagerer medføres
af transportmidler, som udfører internationale transporter.
Fjerkrækødet eller køkkenaffald herfra skal destrueres, hvis det aflæsses.
Destruktion kan dog undlades, når fjerkrækødet direkte eller efter
midlertidig anbringelse under toldkontrol omlades fra et transportmiddel
til et andet.
Artikel 9
1. Det ferske fjerkrækød skal komme fra tredjelande eller dele af
tredjelande, der er anført på en liste udarbejdet af Kommissionen efter
fremgangsmåden i artikel 18. Denne liste kan ændres eller suppleres
efter fremgangsmåden i artikel 17.
2. Når det skal afgøres, om et tredjeland eller en del af et tredjeland kan
anføres på den i stk. 1 omhandlede liste, tages der navnlig hensyn til:
a) dels fjerkræets, de andre husdyrs og vildtbestandens sundheds-
tilstand i tredjelandet, særlig med hensyn til eksotiske dyresyg-
domme, dels sundhedssituationen som helhed i dette land, da disse to
faktorer kan udgøre en fare for befolkningens og bestandens sundhed
i medlemsstaterne!B1991L0494 — DA — 23.11.1999 — 003.001 — 6
b) den regelmæssighed og den hurtighed, hvormed dette land
fremsender oplysninger om forekomst af smitsomme dyresygdomme
på dets område, navnlig de sygdomme, der er anført på liste A og B
udarbejdet af Det Internationale Kontor for Epizootier
c) dette lands regler om forebyggelse og bekæmpelse af dyresygdommed) veterinærvæsenets struktur og beføjelser i dette lande) tilrettelæggelsen og gennemførelsen af forebyggelse og bekæmpelse
af smitsomme dyresygdomme
f) det pågældende lands lovgivning om anvendelse af stoffer, navnlig
vedrørende forbud mod eller tilladelse til anvendelse, distribution
eller markedsføring heraf og regler om indgift og kontrol
g) de garantier, som tredjelandene kan give med hensyn til reglerne i
dette direktiv.
3. Den i stk. 1 omhandlede liste og alle ændringer, der foretages heri,
offentliggøres i De Europæiske Fællesskabers Tidende .
Artikel 10
1. Fersk fjerkrækød skal komme fra lande,
a) hvor aviær influenza og Newcastle disease overalt i et land er
anmeldepligtige sygdomme ifølge internationale normer
b) som er fri for aviær influenza og Newcastle disease
ellersom, skønt de ikke er fri for disse sygdomme, anvender
bekæmpelsesforanstaltninger, som mindst svarer til foranstaltnin-
gerne i direktiv 92/40/EØF og 92/66/EØF .
2. Supplerende kriterier for kategorisering af tredjelande i henseende til
stk. 1 vedtages efter fremgangsmåden i artikel 17 inden den 1. januar
1995.
Ved gennemførelsen af stk. 1 træffer Kommissionen i kraft af
certificeringen alle nødvendige foranstaltninger til at beskytte de særlige
sanitære forhold, der gør sig gældende i visse områder i Fællesskabet.
3. Kommissionen kan efter fremgangsmåden i artikel 17 træffe
beslutning om, på hvilke betingelser stk. 1 kun skal gælde for en del
af et tredjelands område.
Artikel 11
1. Det ferske fjerkrækød:
a) skal opfylde de dyresundhedsmæssige betingelser, der fastsættes
efter fremgangsmåden i artikel 17. Disse betingelser kan veksle efter,
hvilke arter der er tale om
b) skal hidrøre fra besætninger, der før afsendelsen uafbrudt har
befundet sig på tredjelandets eller en del af tredjelandets område i en
periode, som skal fastsættes efter fremgangsmåden i artikel 17.
2. Ved fastsættelsen af de dyresundhedsmæssige betingelser anvendes
som referencebasis de regler, der er fastsat i kapitel II og de tilsvarende
bilag i direktiv 90/539/EØF. Det kan efter fremgangsmåden i artikel 18
besluttes at fravige disse bestemmelser i enkelttilfælde, hvis det berørte
tredjeland giver tilsvarende og mindst lige så tilfredsstillende dyresund-
hedsmæssige garantier.
Artikel 12
1. Det ferske fjerkrækød skal ledsages af et certifikat udstedt af en
embedsdyrlæge i det eksporterende tredjeland.!B
!M2
!B1991L0494 — DA — 23.11.1999 — 003.001 — 7
Certifikatet skal
a) være udstedt den dag, der læsses med henblik på afsendelse til
bestemmelseslandet
b) være udfærdiget på afsendelseslandets og bestemmelseslandets
officielle sprog og på et af sprogene i det land, hvor importkontrollen
foretages
c) ledsage forsendelsen i original
d) attestere, at det ferske kød opfylder de betingelser, der er fastsat i
dette direktiv og i gennemførelsesbestemmelserne hertil med hensyn
til indførsel fra tredjelande
e) kun bestå af ét blad
f) kun gælde én modtager.
2. Certifikatet udstedes på en standardformular, som udarbejdes efter
fremgangsmåden i artikel 18.
Artikel 13
Medlemsstaternes og Kommissionens veterinærsagkyndige gennemfører
kontrol på stedet for at forvisse sig om, at alle bestemmelser i dette
direktiv faktisk er overholdt.
Medlemsstaternes sagkyndige, der skal være ansvarlige for kontrollen,
udpeges af Kommissionen på forslag fra medlemsstaterne.
Kontrollen foretages for Fællesskabets regning.
De nærmere regler for kontrollen og den hyppighed, hvormed den skal
foretages, fastsættes efter fremgangsmåden i artikel 18.
Artikel 14
1. Kommissionen kan efter fremgangsmåden i artikel 17 beslutte at
begrænse indførslen fra et tredjeland eller en del af et tredjeland til fersk
fjerkrækød af bestemte arter.
2. Kommissionen kan efter fremgangsmåden i artikel 17 beslutte efter
indførslen at anvende enhver nødvendig dyresundhedsmæssig foranstalt-
ning.
Artikel 14a
Uanset bestemmelserne i artikel 8, 10, 11, 12, 13 og 14 kan
Kommissionen efter proceduren i artikel 18 beslutte i enkelte tilfælde
at tillade indførsel af fjerkræ og rugeæg fra tredjelande, hvis indførslen
ikke opfylder betingelserne i artikel 8, 10, 11, 12, 13 og 14. Der
fastsættes samtidig nærmere regler for denne indførsel efter samme
procedure. Reglerne skal give dyresundhedsgarantier, som mindst svarer
til dyresundhedsgarantierne i kapitel II i dette direktiv.
Artikel 15
De generelle regler og principper for kontrollen i tredjelande eller
kontrollen af fjerkrækød, der indføres fra tredjelande, samt de
beskyttelsesforanstaltninger, der skal iværksættes, er de i direktiv
90/675/EØF (1) fastsatte.!B
(1) EFT nr. L 373 af 31. 12. 1990, s. 1.!M3
!B1991L0494 — DA — 23.11.1999 — 003.001 — 8
Artikel 16
1. Indtil EF-sundhedsbestemmelser for indførsel af fjerkrækød fra
tredjelande træder i kraft, anvender medlemsstaterne over for sådan
indførsel bestemmelser, der ikke må være gunstigere end dem, der
gælder for samhandelen inden for Fællesskabet i overensstemmelse med
direktiv 71/118/EØF og underkaster samhandelen med fjerkrækød
kravene i artikel 6, stk. 1, litra b), andet afsnit, i direktiv 89/662/EØF.
2. For at sikre ensartet overholdelse af anvendelsen af disse
bestemmelser foretager medlemsstaternes og Kommissionens veterinær-
sagkyndige kontrol på stedet.
De sagkyndige fra medlemsstaterne, som skal udføre denne kontrol,
udpeges af Kommissionen på forslag af medlemsstaterne.
Kontrollen foretages for Fællesskabets regning.
Medlemsstaterne bemyndiges dog til at fortsætte de inspektioner, som er
foreskrevet ved nationale bestemmelser, for så vidt angår de virk-
somheder i tredjelande, som ikke er blevet inspiceret efter fællesskabs-
proceduren.
Der udarbejdes efter fremgangsmåden i artikel 18 en liste over
virksomheder, der opfylder betingelserne i bilag I til direktiv
71/118/EØF.
3. Det sundhedscertifikat, som ledsager varerne ved deres indførsel,
samt formen for og arten af varernes sundhedsmærkning skal svare til en
model, der udarbejdes efter fremgangsmåden i artikel 18.
KAPITEL IV
Fælles bestemmelser
Artikel 17
1. Kommissionen bistås af Den Stående Veterinærkomité, der er nedsat
i medfør af Rådets afgørelse 68/361/EØF (1), sammensat af medlems-
staternes repræsentanter og med Kommissionens repræsentant som
formand.
2. Kommissionens repræsentant forelægger komitéen et udkast til de
foranstaltninger, der skal træffes. Komitéen afgiver en udtalelse om dette
udkast inden for en frist, som formanden kan fastsætte alt efter, hvor
meget spørgsmålet haster. Den udtaler sig med det flertal, der efter
traktatens artikel 205, stk. 2, gælder for afgørelser, som Rådet skal træffe
på forslag af Kommissionen. Ved afstemninger i komitéen vægtes de
stemmer, der afgives af repræsentanterne for medlemsstaterne, som
anført i nævnte artikel. Formanden deltager ikke i afstemningen.
3. Kommissionen vedtager de påtænkte foranstaltninger, når de er i
overensstemmelse med komitéens udtalelse.
4. Er de påtænkte foranstaltninger ikke i overensstemmelse med
komitéens udtalelse, eller er der ikke afgivet nogen udtalelse, forelægger
Kommissionen straks Rådet et forslag til de foranstaltninger, der skal
træffes.
5. Rådet kan med kvalificeret flertal træffe afgørelse inden for en frist
på 15 dage efter forelæggelsen.
Har Rådet inden for denne frist med kvalificeret flertal tilkendegivet, at
det er imod forslaget, behandler Kommissionen forslaget på ny. Den kan
forelægge Rådet et ændret forslag, forelægge sit forslag på ny eller
fremsætte forslag til en retsakt i henhold til traktaten.!B
(1) EFT L 255 af 18.10.1968, s. 23.!M31991L0494 — DA — 23.11.1999 — 003.001 — 9
Har Rådet ved udløbet af denne frist hverken vedtaget den foreslåede
gennemførelsesretsakt eller tilkendegivet, at det er imod forslaget til
gennemførelsesforanstaltninger, vedtager Kommissionen den foreslåede
gennemførelsesretsakt.
Artikel 18
1. Kommissionen bistås af Den Stående Veterinærkomité, der er nedsat
i medfør af Rådets afgørelse 68/361/EØF, sammensat af medlems-
staternes repræsentanter og med Kommissionens repræsentant som
formand.
2. Kommissionens repræsentant forelægger komitéen et udkast til de
foranstaltninger, der skal træffes. Komitéen afgiver en udtalelse om dette
udkast inden for en frist, som formanden kan fastsætte alt efter, hvor
meget spørgsmålet haster. Den udtaler sig med det flertal, der efter
traktatens artikel 205, stk. 2, gælder for afgørelser, som Rådet skal træffe
på forslag af Kommissionen. Ved afstemninger i komitéen vægtes de
stemmer, der afgives af repræsentanterne for medlemsstaterne, som
anført i nævnte artikel. Formanden deltager ikke i afstemningen.
3. Kommissionen vedtager de påtænkte foranstaltninger, når de er i
overensstemmelse med komitéens udtalelse.
4. Er de påtænkte foranstaltninger ikke i overensstemmelse med
komitéens udtalelse, eller er der ikke afgivet nogen udtalelse, forelægger
Kommissionen straks Rådet et forslag til de foranstaltninger, der skal
træffes.
5. Rådet kan med kvalificeret flertal træffe afgørelse inden tre måneder
efter forelæggelsen.
Har Rådet inden for denne frist med kvalificeret flertal tilkendegivet, at
det er imod forslaget, behandler Kommissionen forslaget på ny. Den kan
forelægge Rådet et ændret forslag, forelægge sit forslag på ny eller
fremsætte forslag til en retsakt i henhold til traktaten.
Har Rådet ved udløbet af denne frist hverken vedtaget den foreslåede
gennemførelsesretsakt eller tilkendegivet, at det er imod forslaget til
gennemførelsesforanstaltninger, vedtager Kommissionen den foreslåede
gennemførelsesretsakt.
Artikel 19
1. I direktiv 89/662/EØF tilføjes følgende tekst i bilag A:
»— Rådets direktiv 90/494/EØF af 26. juni 1991 om dyresundheds-
mæssige betingelser for handel inden for Fællesskabet med fersk
fjerkrækød og for indførsel heraf fra tredjelande (EFT nr. L 268 af
24. 9. 1991, s. 35.«
2. I direktiv 90/539/EØF foretages følgende ændringer:a) i artikel 12, stk. 2, første punktum, udgår sætningsleddet »senest seks
måneder inden den dato, hvor medlemsstaterne skal efterkomme
dette direktiv«
b) i artikel 36 erstattes datoen den 1. januar 1992 med den 1. maj 1992.
Artikel 20
Dette direktiv tages i forbindelse med forslagene til endelig gennem-
førelse af det indre marked op til revision inden den 31. december 1992
af Rådet, som træffer afgørelse med kvalificeret flertal på forslag af
Kommissionen.!M3
!B1991L0494 — DA — 23.11.1999 — 003.001 — 10
Artikel 21
Medlemsstaterne sætter de nødvendige love og administrative bestem-
melser i kraft for at efterkomme dette direktiv senest den 1. maj 1992. De
underretter Kommissionen herom.
Når medlemsstaterne vedtager disse love og bestemmelser, henvises der
deri til dette direktiv, eller de ledsages ved offentliggørelsen af en sådan
henvisning. De nærmere regler for denne henvisning fastsættes af
medlemsstaterne.
Artikel 22
Dette direktiv er rettet til medlemsstaterne.!B
!M31991L0494 — DA — 23.11.1999 — 003.001 — 11